section_heading: Biografija
paragraph_text: Čornovil je zbog svojih političkih istupanja više puta pritvaran, posebno tijekom 1960.-tih i 1970.-tih godina. Kao diplomirani novinar, često je upozoravao na kršenje ljudskih prava u Sovjetskoj Ukrajini te prisilnu rusifikaciju u ukrajinskim obrazovnim ustanovama. Djelovao je u sklopu Ukrajinske helsinške grupe te je potpomagao osnivanje demokratskog pokreta Ruh Ukrajine u kojem je obnašao dužnost prvog predsjednika.